LOP MIDT-HELGELAND

**REFERAT fra MEDLEMSTUR den 12.09.2013 til Strandli gård i Fiplingdal og besøk i kapellet ved Majavatn. Start kl. 12:00 fra Busstasjonen i Mosjøen.**

Buss fra Kåre Bergsnevs busselskap. Sjåfør: Magnar Jacobsen.

Lokal guide: Eline Myrstad.

48 deltagere

Totalpris per deltager: 500 kr.

Svært bra vær og deltagere med godt humør preget turen allerede fra starten. Alle fikk betale ved påstigning – både kort og kontanter var greit! På Trofors ble Eline Markås tatt på, og turen opp gjennom den vakre dalen, nå i begynnende høstfarger, kunne starte. Åse og Eline vekslet på å fortelle fra omgivelsene.

Klokka var nærmere 14:00 da vi ankom Strandli gård. Der ble vi ønsket velkommen av ekteparet Siri og Tor Stabbforsmo. Bondebladet beskriver dem som ”arktiske verdiskapere fra Fiplingdal ” og skriver videre: ”Rabarbrayoghurten til Siri Stabbforsmo i Grane fikk håra til å reise seg på jurymedlemmene av ren nytelse. Den samme opplevelsen ga blåmuggosten ”Golvertind””. Sistenevnte ost fikk Siri en førstepris for i konkurranse med andre gårds-entreprenører.

Så ble vi selvsagt servert egenprodusert ost som forrett, etter å ha benket oss i storstua, lillestua og gangen i det nydelige gårdsrestauranten, et gammelt tørmmerhus som de hadde flyttet fra Smalåsen i Namsskogan for 2 år siden. Litt tilfeldig hadde de funnet ut at huset opprinnelig ble bygd av Tors tippoldefar i 1870! -- -- Etter ostesmakingen ble vi servert en gårdslokal variant av sodd, sammensatt av gårdens egne produkter. Nydelig, - og mettende. Til slutt ble det deilig riskrem med bringebærsaus + kaffe. Underveis fikk vi orientering om ekteparets ”prosjekt” med gårdsdrift og gjestegård med egenprodusert mat. Vi merket oss entusiasmen, men ante nok også at bakenfor lå det en utrettelig innsats og stor arbeidsglede!! Måtte de lykkes!

Klokka var blitt ca. 14:00 da vi tok farvel og dro videre opp igjennom Fiplingdalen, forbi Øvre Fiplingvatnet og til E6, der vi kjørte sørover til Majavatn. Der fikk vi utprøvd den store vegomleggingen, med omkjøringer og underganger, før vi kom til gammelvegen som førte fram til kapellet. Inne i kapellet fikk alle sitte ned, og vi gjennomførte der et ekstraordinært årsmøte for å vedta noen vedtektendringer i LOP:

Fra dette møtet foreligger eget **referat.**

Så gikk turen tilbake til Mosjøen. Dit kom vi kl. 19:15.

En trivelig tur sammen med hyggelige mennesker, en sprek og lokalkjent guide (visstnok fylt 90!) en rolig og trygg sjåfør! Åse sørget for Takk til ALLE!

Mosjøen, 18.september 2013.

Tove Wika

sekretær/referent